Яҙманың инеш өлөшөндә телгә алынған юлдар тәрән мәғәнәгә эйә. 2019 йылда күп милләтле йәмәғәтселегебеҙ Башҡортостан автономиялы республикаһының 100 йыллығын билдәләне. Төрлө ваҡиғаларға, шул иҫәптән титуллы милләт күп быуаттар күңелендә йөрөткән өмөттәрҙе селпәрәмә килтергән, күҙ-йәш һәм ҡайғы-хәсрәттәргә бай дәүер. Ә бит тотош быуатҡа тиң арауыҡты тормошто еңеләйтеү өлкәһендә ни рәүешле файҙаланырға мөмкин икәнлеген Австро-Венгрия империяһы емереклектәрендә морон төрткән Чехословакия дәүләте кире ҡаҡмаҫлыҡ дәрәжәлә раҫланы. Көнбайыш славяндар дәүләте – унда көн итеүселәр мәнфәғәтен хәстәрләгән, Европаның алға киткән һәм тыныс төйәктәренең береһе. Дөрөҫ, бында мөһим үҙенсәлек бар: бер телдә аралашып, бер үк традицияларға ярашлы көн иткән берҙәм халыҡ йәшәүе лә мөһим роль уйнай.